Wysoka Dubrawa

Wysoka Dubrawa (němsce Hohendubrau) je gmejna na zapadźe sakskeho wokrjesa Zhorjelc. Leži 132 m nad mórskej hładźinu a ma něhdźe 2100 wobydlerjow. Nasta w lěće 1995 z gmejnow Hbjelsk, Radšow a Wukrančicy a pomjenowa so po rjećazu hórkow ze samsnym mjenom. Gmejna přisłuša hromadźe z Kwětanecami, Mikowom a Waldhufenom zarjadniskemu zwjazkej Dźěže. Gmejnske dźěle Borštka, Dubo, Hbjelsk, Hornje Brusy, Wukrančicy a Zubornica słušeja oficielnje do serbskeho sydlenskeho ruma. Geografija Gmejna nadeńdźe so w lěsojtej kónčinje při južnej kromje Hornjołužiskeje holanskeje a hatoweje krajiny a juhozapadnje Kwětanečanskeho jězora. Susodne gmejny su Hamor (gmejnski dźěl Cympl-Turjo) na sewjeru, Mikow a Kwětanecy na sewjerowuchodźe, Waldhufen na wuchodźe, Vierkirchen na juhowuchodźe, město Wóspork na juhu a Malešecy na zapadźe. Gmejnske dźěle Gmejna wobsteji ze slědowacych wsow: Politika Gmejna słuša k sakskemu wólbnemu wokrjesej 57 (Zhorjelc 1) a k zwjazkowemu wólbnemu wokrjesej 157 (Zhorjelc). Žórła Wotkaz